Okresná prokuratúra Poprad 
Štefánikova 11, 058 01 Poprad 1 	

Sp. zn. : 1 Pv 386/13/7706	Poprad, 12.9.2014
EEČ : 2-57-118-2014

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Poprad
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Poprad zo dňa 24.6.2013, spisová značka 1 Pv 386/13/7706, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 18.05.2013 v čase okolo 09.30 hod., v lesnom poraste číslo XXXXX na parcele číslo XXXXX k. ú. XXXXX, ktorý porast patrí do lesného pôdneho fondu, bola prichytená policajnou hliadkou Obvodného oddelenia PZ XXXXX pri krádeži drevnej hmoty - haluziny smreka obyčajného (lat. Picea Abies) v počte 4 ks, o priemere do 6 cm a o dĺžke do 200 cm, ktorú si v predmetnom lesnom poraste nachystala tak, že túto pozbierala zo zeme a vynášala z uvedeného lesného porastu v správe Štátnych lesov TANAP-u XXXXX, bez povolenia, v úmysle použiť túto drevnú hmotu doma na kúrenie, čím takto pre XXXXX, so sídlom XXXXX 66, IČO: XXXXX, spôsobila krádežou uvedenej drevnej hmoty škodu vo výške 1,- €.

Uznesením prokurátora Okresnej prokuratúry Poprad zo dňa 24.6.2013, spisová značka 1 Pv 386/13/7706, bola určená obvinenej skúšobná doba v trvaní 12 mesiacov.
Odôvodnenie:
XXXXX prokuratúry Poprad uznesením sp. zn. 1 Pv 386/13 zo dňa 24.06.2013, ktoré nadobudlo právoplatnosť dňa 09.07.2013, podľa § 216 ods. 1 Trestného poriadku rozhodol o podmienečnom zastavení trestného stíhania obvinenej XXXXX pre prečin krádeže podľa § 212 ods. 2 písm. d/ Trestného zákona, ktorého sa obvinená dopustila tak, ako je to uvedené vo výrokovej časti tohto uznesenia. 

	Podľa § 216 ods. 2 Trestného poriadku bola obvinenej XXXXX určená skúšobná doba v trvaní 12 (dvanásť) mesiacov.   

	Skúšobná doba podmienečného zastavenia trestného stíhania uplynula dňa 09.07.2014.

Po uplynuté tejto skúšobnej doby bol vyžiadaný odpis registra trestov, z ktorého bolo zistené, že obvinená nebola odsúdená za iný trestný čin spáchaný v priebehu skúšobnej doby. 

Podľa správy z miesta trvalého bydliska je obvinená hodnotená všeobecne. Je vdova, žije v spoločnej domácnosti so svojou dcérou, pričom v mieste bydliska nie sú na menovanú žiadne sťažnosti. 

Zo správy Okresného úradu, odboru všeobecnej vnútornej správy v Poprade vyplýva, že v sledovanom období obvinená bola postihnutá za priestupok. 

Vzniknutá škoda bola nahradená ponechaním ukradnutého dreva  v lese a poškodená strana si nárok na náhradu škoda ďalej neuplatnila. 

Podľa ustanovenia § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje.

	V danej veci bolo zistené, že obvinená počas skúšobnej doby viedla riadny život a preto bolo potrebné rozhodnúť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú môže podať obvinený a poškodený  do troch dní od jeho oznámenia na Okresnú                                         prokuratúru v Poprade. Ak táto sťažnosti nevyhovie, predloží ju na rozhodnutie nadriadenej prokuratúre. Sťažnosť má odkladný účinok. (§ 217 ods. 3 Trestného poriadku). Právoplatnosťou uznesenia nastávajú účinky zastavenia trestného stíhania. (§ 217 ods. 4 Trestného poriadku, § 9 ods. 1 písm. e/                                         Trestného poriadku).

JUDr. Karol Daniel
prokurátor